b'\n_START_ARTICLE_\nQ (himpilang pantelebisyon)\n_START_SECTION_\nZOE Broadcasting Network\n_START_PARAGRAPH_\nAng network ay nabuo nang makuha ng dalawang maimpluwensiyang groupong panrelihiyon na kinabibilangan ng El Shaddai sa  pangunguna ni Bro. Mike Velarde at ang Jesus Is Lord Movement ni Bro. Eddie Villanueva noong kalagitnaan ng dekada 90.\n_START_SECTION_\nCitynet Television\n_START_PARAGRAPH_\nAng GMA Network ay sinubukang sumanga sa pagsasahimpapawid sa UHF sa pamamagitan ng Citynet Television 27 noong 1995. Dahil ang pangunahing kalaban nito ang Studio 23 ng ABS-CBN, ang bagong himpilan ay mayroon ring mga programa galing sa Estados Unidos. Noong 1999, ang Star TV ay nay nagkaroong ng kasunduan sa Citynet para sa pagpapalabas ng Channel V Philippines. Dahil sa kawalan ng kita, ipinasara ang Citynet noong Pebrero 2001.\n_START_SECTION_\nKasunduang blocktime\n_START_PARAGRAPH_\nSa unang bahagi ng 2005, nagkaroon ng kasunduan ang Citynet at ZOE-TV nang iparenta nila ang buong airtime block ng kanilang pangunahing himpilan, ang DZOE-TV 11. Kapalit nito ang pag-aupgrade ng mga pasilidad ng ZOE at ang pagpapalabas ng mga programa nito sa GMA Network tuwing hatinggabi ng Lunes pagkatapos ng kanilang panglinggong primetime TV block._NEWLINE_Ang himpilan ng Q sa Kalakhang Maynila ay gumagamit ng 120\xc2\xa0kW na transmitter tower na matatagpuan sa Tandang Sora, Lungsod Quezon, ang parehong transmitter na ginagamit ng GMA-7._NEWLINE_Noong 18 Marso 2007, binago nila ang kanilang pangalan bilang "Q".\n_START_SECTION_\nMga palabas\n_START_PARAGRAPH_\nAng Q ay gumagawa ng mga palatuntunan na tumutugon sa pamilyang Pilipino. Ang karamihan sa kanilang mga palabas ay para sa mga Pilipinong kababaihan at ito ay ginawa ng GMA Network. Tuwing umaga, ang mga palabas ng Q ay galing sa ibang bansa na dating ipinalabas sa GMA.\n_START_SECTION_\nKompetisyon\n_START_PARAGRAPH_\nAng pangunahing kalaban ng himpilang ito sa Kalakhang Maynila ay ang Studio 23 ng ABS-CBN. Sa mga unang buwan ng paglunsad ng Q, sila ang himpilan ng telebisyon na pangatlong pinakamataas sa ratings sa Mega Manila. Tinalo nito ang ABC-5. Ngunit simula nang ilunsad ang himpilang ito, ang SkyCable, isa sa mga sangay ng ABS-CBN ay hindi binigyan ng channel designation ang Q sa kanilang lineup.'